Autoritățile au emis în noaptea de sâmbătă spre duminică un mesaj RO-Alert. Acesta a fost dat pentru a avertiza populația din nordul județului Tulcea cu privire la posibilul riscul de cădere a unor obiecte din spațiul aerian.
ISU Tulcea a comunicat că nu au fost înregistrate apeluri care să semnaleze căderea unor obiecte în apropierea locuințelor sau a zonelor populate.
Mesaj RO-Alert pentru localităţile din zona de Nord a judeţului Tulcea
Inspectoratul pentru Situații de Urgență Tulcea a explicat că mesajele RO-Alert au fost emise cu scopul de a informa populația. Ele dau detalii despre modul de comportare în situații de acest gen. Acestea oferă recomandări privind menținerea calmului și adoptarea măsurilor de autoprotecție.
În timpul nopții de sâmbătă spre duminică, un apel la numărul unic de urgență 112 a fost înregistrat de o persoană. Acesta solicita informații în legătură cu mesajul RO-Alert primit.
"În cursul nopţii trecute, Inspectoratul General pentru Situaţii de Urgenţă a emis un mesaj RO-Alert pentru localităţile din zona de Nord a judeţului Tulcea prin care a informat populaţia că există riscul de cădere a unor obiecte din spaţiul aerian.
Mesajele RO-Alert au drept scop informarea populaţiei cu privire la modul de comportare în asemenea situaţii, recomandarea de păstrare a calmului şi măsuri de autoprotecţie", a anunţat, duminică, Inspectoratul pentru Situaţii de Urgenţă Tulcea.
Nu au fost apeluri care să semnaleze căderea unor obiecte
De asemenea, ISU Tulcea a menționat că nu au existat apeluri care să semnaleze căderea unor obiecte în apropierea locuințelor sau a zonelor populate.
"Nu au fost apeluri care să semnaleze căderea unor obiecte în apropierea locuinţelor ori a zonelor populate", a precizat ISU Tulcea.
Aceste avertismente intervin în contextul transmiterii de mesaje RO-Alert și în alte perioade. S-a mai întâmplat în cazul nopții de 9/10 februarie. Atunci, autoritățile române au transmis avertizări similare în județele Tulcea și Galați. Acestea au fost referitoare la posibilele căderi ale unor resturi de drone.
S-a întâmplat în urma atacurilor Rusiei asupra porturilor din Ucraina. Aeronave F-16 ale Forțelor Aeriene Turce, de la Fetești, au fost ridicate în aer pentru a verifica spațiul aerian, însă nu au fost raportate pătrunderi neautorizate.
Atacuri cu drone în Ucraina
În timpul nopții, forțele aeriene ucrainene au reușit să intercepteze și să doboare 31 din cele 34 de drone Shahed. Acesta au fost lansate de Rusia asupra unor regiuni. Au fost vizate Poltava, Nikolaiev, Dnipropetrovsk, Zaporijie și Herson. S-a întâmplat și în zonele adiacente graniței cu România.
Comandantul forțelor aeriene ucrainene, Nikola Oleșciuk, a raportat pe platforma Telegram că regiunea Donețk a fost supusă unui atac cu patru rachete ghidate S-300. Ca rezultat al interceptării, dronele care au căzut în regiunile Dnipropetrovsk și Zaporijie au provocat daune infrastructurii energetice.
Totodată, și capitala Kiev a fost ținta atacurilor rusești.